РЕПУБЛИКА СРБИЈА

ОПШТИНА ЖИТОРАЂА

БРОЈ:110-497/2022-01

ДАТУМ:25.03.2022.године

На основу члана 12. и члана 116. Статута општине Житорађа („Службени лист Града Ниша“ број 27/2019 и 130/21), Комисија за израду текста нацрта Одлуке о изменама и допунамаСтатута Општине Житорађа, на седници одржаној дана 25.03.2022.године, доноси

**И З В Е Ш Т А Ј**

**о спроведеној јавној расправи о**

**Нацрту Одлуке о изменама и допунама Статута општине Житорађа**

Општинско веће општине Житорађа је на седници одржаној дана 10.03.2022.године, усвојило Нацрт Одлуке о измени и допуни Статута општине Житорађа, који је израдила Комисија за израду Нацрта Одлуке о измени и допуни Статута општине Житорађа, образована Одлуком СО Житорађа број 110-1073/2021-01 од 29.априла 2021.године.

Након усвајања Нацрта Одлуке о измени допуни Статута општине Житорађа од стране општинског већа, заинтересована јавност је могла да изврши увид у постојећи Статут општине Житорађа, јер је исти оглашен на интернет порталу општине, како би се спровео поступак јавне расправе.

Комисија за израду Нацрта Одлуке о измени и допуни Статута општине Житорађа, одредила је рок од 15 дана у оквиру кога ће трајати јавна расправа поводом измене и допуне Статута општине Житорађа, а у оквиру кога ће сва заинтеросавна физичка и правна лица моћи да дају своје предлоге, примедбе и сугестије, везане за евентуално унапређење текста Нацрта Одлуке.

24.марта је одржана седница округлог стола поводом јавне расправе о Нацрту Одлуке о изменама и допунама Статута општине Житорађа, на којој су учешће узели: Председница Комисије, Драгица Миловић и запослени у органу управе: Марјана Стевановић, Горица Стојковић, Драган Величковић, Раде Радовановић и Зоран Сталевић. Других заинтересованих субјеката није било.

Председница Комисије је у уводном делу излагања дала објашњење о самом поступку измене Статута и објаснила у чему се измене и допуне састоје.

Обзиром да се измена Статута односила на Поглавље II Надлежности општине , где се у члану 15. став 1. после тачке 14), додају две нове тачке 15) и 16) које гласе: „15) уређује и ствара услове за бригу о младима, доноси и реализује стратегију и акциони план политике за младе и ствара услове за омладинско организовање;

16) израђује планове одбране и предузима мере одређене Законом о одбрани , уређује обављање послова зоохигијене и др.“ Досадашња тачка 15), постаје тачка 17), и да је на седници Комисије од 07.03.2022.године,која је одржана поводом доношења Нацрта Одлуке о изменама и допунама Статута општине Житорађа уважена сугестија Зорана Сталевића, да се тачкa 16) другачије формулише, у делу који се односи на „обављање послова зоохигијене“, прецизније би било унети измену у виду констатације: „уређује обављање послова из области зоохигијене“, Нацрт Одлуке о изменама и допунама Статута у осталим деловима остаје непромењен, обзиром да су се сви присутни сагласили са овим предлогом и друге предлоге и сугестије нису упутили.

Након усвајања извештаја о спроведеном поступку јавне расправе поводом Нацрта Одлуке о изменама и допунама Статута општине Житорађа, од стране општинског већа, Предлог Одлуке ће бити бити упућен Министарству државне управе и локалне самоуправе на давање сагласности, а након добијања евентуалне сагласности, Предлог Одлуке ће се упутити Скупштини општине Житорађа на усвајање.

Председник Комисије

\_\_\_\_\_\_\_\_\_\_\_\_\_\_\_\_\_\_\_\_\_\_

Драгица Миловић